03/05/2018 | Administración LocalMunicipal
Narón
Secretaría
Bases específicas para a provisión dun posto de traballo de director de proxectos europeos e planificación local

A Xunta de Goberno Local, en data 26 de abril de 2018, aprobou as seguintes: BASES PARA A PROVISIÓN DUN POSTO DE TRABALLO DE DIRECTOR DE PROXECTOS EUROPEOS E PLANIFICACION LOCAL 1.–OBXECTO DA CONVOCATORIA. –É obxecto da convocatoria a provisión mediante concurso de méritos, do posto de traballo de Director de Proxectos Europeos e Planificación Local, cun nivel de complemento de destino 28.2.–REQUISITOS DO POSTO DE TRABALLO. –O Director de Proxectos Europeos e Planificación Local, adscrito ó departamento de Servicios Xerais, é un posto de traballo que esixe os seguintes requisitos: – Antiguidade mínima de 3 anos como funcionario de carreira. – Titulación: a esixida para o grupo A1 – Nivel de galego: Celga 4 ou superior. – Ser funcionario de carreira do Concello de Narón. Administración Xeral ou especial /Técnica/Superior 3.–ESPECIFICACIÓNS DERIVADAS DA NATUREZA DA FUNCIÓN ENCOMENDADA Ó POSTO DE TRABALLO. Basicamente a este posto de traballo correspóndenlle: 1. Asesorar e dar apoio en materia contractual tanto a nivel interno (corporación) como a nivel externo (institucións, organismos, empresas, usuarios en xeral), relativa a proxectos con financiación externa.2. Diseñar e dirixir plans estratéxicos e operativos na área da súa competencia.3. Emitir informes e traballos de orde técnica derivados do cumprimento das tareas de xestión de convenios e subvencións, fundamentalmente a nivel europeo.4. Coordinar a redacción de proxectos xerais.5. Recoñecer, detectar e investigar os recursos e posibilidades de desenvolvemento económico do municipio.6. Promocionar, difundir e estimular, en cooperación con outros axentes, programas e medidas de promoción económica dentro dun crecemento sostible.7. Coordinar a execución de programas de calidade dentro das liñas marcadas pola Unión Europea (Axenda 21….) 8. Supervisión de pregos técnicos.9. Desenvolver e coordinar proxectos municipais ou supramunicipais vinculados a accións da Unión Europea.10. Tratamento e elaboración de información económica.11. Procesos de xustificación e evaluación de proxectos complexos.4.–REQUISITOS DOS ASPIRANTES. –Poderán aspirar á cobertura do antedito posto de traballo os/as funcionarios/as de carreira do Concello de Narón, que ocupen praza da Escala de Administración Xeral/Especial, Subescala: Técnica Superior.5.–SOLICITUDES. –As solicitudes dirixiranse ó Sr. Alcalde-Presidente do Concello e presentaranse no Rexistro Xeral do Concello no prazo de 15 días hábiles a partir do seguinte ó da publicación da convocatoria no Boletín Oficial da provincia. A instancia deberá ir acompañada de documentación fidedigna, acreditativa dos méritos alegados e da memoria esixida.6.–ADMISIÓN DOS ASPIRANTES. –Rematado o prazo de presentación de instancias a Alcaldía dictará unha resolución declarando aprobada a lista de aspirantes admitidos e excluídos. Na mesma resolución farase público o lugar, día e hora de celebración do concurso de méritos.7.–COMISIÓN DE VALORACIÓN. –Estará composta polos seguintes membros Por resolución da alcaldía que se insirirá no taboleiro de edictos do Concello farase pública a relación nominal dos membros titulares ou suplentes da comisión de valoración. Ós efectos de percepción de asistencias polos membros concorrentes ás sesións da comisión de valoración, estos estarán clasificados nas categorías que establece o número 2 do art.33 do R. D. 236/1988, de 4 de marzo, sobre indemnizacións por razón do servicio, coa revisión establecida pola resolución de 2 de xaneiro de 2002 da Secretaría de Estado de Presupostos e Gastos para as Administracións Públicas.8.–SISTEMA DE CUALIFICACIÓN. –A puntuación da fase do concurso obterase según os baremos que figuran como Anexo a estas Bases. A puntuación final virá obtida pola suma das puntuacións obtidas na fase de méritos e na de avaliación da memoria presentada polos /as aspirantes.9.–NOMEAMENTO. –A Comisión de Valoración fará proposta de nomeamento a prol do/a aspirante que obtivese maior cualificación, procedendo o Presidente da Corporación ó seu nomeamento.10.–RESOLUCIÓN DO CONCURSO. –O prazo para a resolución do concurso será de 2 meses contados dende o día seguinte ó da finalización da presentación de solicitudes.11.–TOMA DE POSESIÓN. –O prazo de toma de posesión será de 3 días hábiles, contados a partir do día seguinte ó de cesamento, que deberá efectuarse dentro dos 3 días hábiles seguintes á publicación da resolución definitiva do concurso.12.–A Comisión queda autorizada para resolve-las dúbidas que poidan presentarse e toma-los acordos necesarios para o desenvolvemento do concurso, en todo o non previsto nestas bases.13.–Esta convocatoria, as súas Bases e cantos actos administrativos se deriven desta e da actuación da comisión de valoración, poderán ser impugnados polos interesados, nos casos e na forma establecida na Lei 40/2015, de 1 de outubro, de Réxime Xurídico do Sector Público e Lei 39/2015, de 1 de outubro, de Procedemento Administrativo Común das Administacións Públicas. ANEXO FASES DO CONCURSO O concurso constará de 2 fases: A) MÉRITOS Os méritos valoraranse con referencia á data en que remate a presentación de instancias e acreditaranse no momento de formaliza-la solicitude de participación, presentando documentación orixnal ou fotocopìas compulsadas. B.– MEMORIA. –Os aspirantes deberán presentar, xunto coa instancia, unha memoria cun mínimo 15 folios e un máximo de 20 folios en DIM A4 e doble espacio, que consistirá nunha análise das tareas do posto de traballo e dos requisitos, condicións e medios necesarios para o seu desempeño. Valorarase ata un máximo de 8 puntos. A Comisión de Valoración poderá, opcionalmente, citar a algún dos solicitantes para realizar entrevistas baseadas no contido da memoria. A valoración da memoria efectuarase mediante a puntuación obtida da media aritmética das outorgadas por cada un/unha dos/as membros da comisión. A puntuación final obtida polos/as candidatos/as virá dada pola suma das puntuacións outorgadas ós/as concursantes en cada unha das dúas fases anteriormente descritas Narón, 27 de abril de 2018. A alcaldesa-presidenta Marián Ferreiro Díaz